Burjassot tornarà a ser, al juny, punt de donació de sang
2025-07-24

Una vegada més, la ciutadania de Burjassot té l’oportunitat de ser solidària amb les persones que més ho necessiten. I ho serà gràcies al Centre de Transfusió de sang de la Comunitat Valenciana que, novament, visitarà el municipi amb la col·laboració de la Regidoria de Sanitat de l’Ajuntament de Burjassot, dirigida per Isabel Mª Mora.

Així, al juny, el Centre de Transfusió estarà a Burjassot el dilluns 6 de juny, amb dos punts de donació, i el dimarts 14 de juny.

El dilluns 6 de juny les persones que vullguen donar sang podran fer-ho a l’Ajuntament de Burjassot, de 17:00 a 21:00 hores, i en el Centre de Salut del carrer Rubert i Villó, de 16:30 a 20:30 hores. El dimarts 14 de juny, la donació serà en el Centre d’Especialitats, situat en el carrer Beniferri, al costat del Mercat Municipal L’Almara, de 16:30 a 20:30 hores.

Els requisits per a poder donar sang són senzills. Únicament cal tindre entre 18 i 65 anys, gaudir d’un bon estat de salut, pesar més de 50 kg i no acudir a la donació en dejú.